UPDATE: Megjöttek a méretek és árak is a Wakeshoptól. Cantellated Tesseract: L : 36" WB: 24.5" - 26" (No Nose / Wider Tail), 57.990 Huf körül lesz majd, Truncated Tesseract: L : 33" WB: 24.5" - 26" (No Nose, No Tail) 56.990 Huf körül érkezik.


Ugye, hogy igazam volt, amikor megírtam az új Otang freeride kerekek bemutató videója kapcsán, hogy az igazi durranás az a single kick deszka, amin Ethan Cochard pörgeti az uretánt? Tadamm, a Wakeshop jóvoltából az egész világon elsők között mutatja be a Boardside: íme a Loaded Truncated, és tesója, a kicktaillel szerelt Cantellated.


Legyünk nagyvonalúak, és ne foglalkozzunk most a deszkák furcsa neveivel. Nézzük inkább mit tudnak a lapok így első blikkre fotó alapján.


Truncated: directional, azaz nem szimmetrikus, verseny forma különböző nose-zal és taillel. A kép alapján gyaníthatóan mély rockerrel, egészen Rayne Vandal-os rájaszárnyakkal, és egy láthatóan elég széles W konkával, ami majdnem a lap teljes szélességében kiemelkedik és még az is lehet, hogy a végeinél valahogy magasabb. A lapnak komoly gas pedal-jai vannak. A deszka hasa ugyanazt a parafa borítást kapta, mint a Tesseract.

Cantellated: láthatóan egy KT Truncated, saját orral. A Cantellatednek laposabb, a Truncated-nek hegyes az orra. Nekem azon múlik, hogy egyáltalán szóbajöhet-e, hogy valaha érdemben kipróbáljak egyet ezekből a fincsiségekből, hogy milyen hosszúak lesznek a lapok. Tartok tőle, hogy a Truncated 36" alatt lesz, a Cantellated pedig épp annyi körül. Ez nekem túl rövid lenne...majd meglátjuk. Amit titokban remélek, hogy a Cantellated 38"-as, mint az Omen Sugar. De szerintem kisebb lesz sajnos.


Ami furcsa nekem, az a flush mount függőkivágás hiánya. Ha ezekben a deszkákban is van rocker (úgy néz ki, hogy van), akkor megint előjön a Tesseract problémája, azaz, hogy minden függő geometriája megváltozik rajta az eredeti dőlésszöghöz képest. A képen a Cantellated 44-es Caliber függőkkel és 1/4-es riserekkel látható. Ha egy freeride lapra ekkora riser kell egy 44-es Caliber függő alá, 70mm körüli kerekek mellett, az minimum eléggé fura, megszólal a fejemben a wheelbite csengő.


Úgy tűnik az új deszkák nagyon egyediek, nem intézném el annyival, hogy egy single kick Tesseract-ot látunk. A W konkáv nagyon másnak tűnik, és a kicktail is vaskosabb, mint a Tesseract esetében. A deszka nem keskenyedik el annyira a kicktail előtt, mint a Tesseract. Ami biztos, hogy a Loaded ezzel akét deszkával végképp a DH/Freeride stílus mellett tette le a voksot. Kíváncsian várjuk a részleteket! A lapok kaphatóak lesznek itthon a Wakeshopban is, jobb áron, mintha bármelyik európai siteról rendelnéd!